**6. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2019. május 20.-án tartandó nyilvános ülésére**

**Tárgy:** **Mindszentkálla, 1040., 892., 1059. hrsz.-ú önkormányzati ingatlanokra vonatkozó vételi szándék megtárgyalása**

**Előterjesztő:** Németh László István polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

Mindszentkálla Község Önkormányzata Képviselő-testületéhez Bánfalvi Károly 8000 Székesfehérvár, Kund u. 2. szám alatti lakos (a továbbiakban: Kérelmező) írásbeli kérelmet nyújtott be, melyben jelezte vételi szándékát a Mindszentkálla, 1040., 892., és a 1059. hrsz.-ú önkormányzati tulajdonban lévő ingatlanok tekintetében.

Kérelmező fenti ingatlanok tekintetében 2016. október 10.-én kelt levelében már jelezte vételi szándékát.

A Képviselő-testület 2016. november 23-i ülésén tárgyalta a kérelmet és 102/2016. (XI.23.) határozatával döntött a vételi szándék vételárral történő kiegészítéséről, majd a 21/2017. (II.22.) határozatával döntött többek között a fent nevezett ingatlanok értékesítéséről, valamint megbízta a polgármestert az értékbecslés elkészíttetésével.

Az elkészült értékbecslést követően a Képviselő-testület 55/2017. (V.03.) határozatával döntött az ingatlanok vételáráról, valamint megbízta a polgármestert, hogy a döntésről értesítse a Kérelmezőt, mely 2017. május 25. napján kelt levélben meg is történt. A tájékoztatást a tértivevény bizonyossága szerint Kérelmező fia 2017. június 1. napján átvette. A vételár elfogadására/visszautasítására vonatkozó nyilatkozat Kérelmező részéről mai napig nem érkezett Mindszentkálla Község Önkormányzatához.

Az előterjesztés mellékletét képezi a Kérelmező 2019. május 8. napján érkezett vételi szándéka, Mindszentkálla Község Önkormányzata Képviselő-testületének 55/2017. (V.03.) határozatának kivonata.

Fentiekre tekintettel kérem a Tisztelt Képviselő-testületet, hogy az előterjesztést megvitatni szíveskedjen.

**Határozati javaslat:**

**„A”**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2019. (…) HATÁROZATA**

***A Mindszentkálla önkormányzati tulajdonú ingatlanok értékesítési szándékáról***

Mindszentkálla Község Önkormányzata Képviselő-testülete kinyilvánítja szándékát arra vonatkozóan, hogy a Mindszentkálla ………. hrsz.-ú az önkormányzat kizárólagos tulajdonában lévő ingatlanokat értékesíteni kívánja.

A Képviselő-testület felkéri a polgármestert, hogy az ingatlanok értékbecslésének aktualizálását készíttesse el.

A Képviselő-testület felkéri a polgármestert, hogy a döntésről az ingatlan megvásárlására kérelmet benyújtót tájékoztassa.

**Felelős:** Németh László István polgármester

**Határidő:** folyamatos

**Határozati javaslat:**

**„B”**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2019. (…) HATÁROZATA**

***A Mindszentkálla önkormányzati tulajdonú ingatlanok értékesítési szándékáról***

Mindszentkálla Község Önkormányzata Képviselő-testülete kinyilvánítja szándékát arra vonatkozóan, hogy a Mindszentkálla ………. hrsz.-ú az önkormányzat kizárólagos tulajdonában lévő ingatlanokat nem kívánja értékesíteni.

A Képviselő-testület felkéri a polgármestert, hogy a döntésről az ingatlan megvásárlására kérelmet benyújtót tájékoztassa.

**Felelős:** Németh László István polgármester

**Határidő:** folyamatos